Տաճարը (ֆիլմ, 2021)

***Տաճարը ( անգլ. ՝ The Cathedral )***, 2021 թվականի ամերիկյան ինքնակենսագրական բնույթի, հասունացման տարիքի  դրամա՝ գրված ռեժիսոր Ռիկի Դ'Ամբրոզի կողմից։ Գլխավոր դերերում հանդես են գալիս Բրայան դ'Արսի Ջեյմսը, Մոնիկա Բարբարոն, Մարկ Զայսլերը, Ջերալդին Սինգերը և Ուիլյամ Բեդնար-Քարթերը: Ֆիլմում ներկայացվում է միայնակ երեխայի մտածկոտ, տպավորիչ վկայությունը երկու տասնամյակի ընթացքում ամերիկյան մի ընտանիքի վերելքի և անկման մասին:

Ֆիլմի համաշխարհային պրեմիերան տեղի է ունեցել 2021 թվականի սեպտեմբերին Վենետիկի 78-րդ միջազգային կինոփառատոնում, որտեղ այն արժանացել է HFPA հատուկ մրցանակին։ Մինչ սեպտեմբերի 9-ին MUBI հարթակով թողարկվելը, այն 2022 թվականի սեպտեմբերի 2-ից սահմանափակ քանակով ցուցադրվել է Միացյալ Նահանգների կինոթատրոններում: Ֆիլմն ընդհանուր առմամբ դրական արձագանքներ է ստացել քննադատների կողմից։ 38-րդ Independent Spirit մրցանակաբաշխության ժամանակ այն արժանացել է Ջոն Կասավետես մրցանակին և առաջադրվել է երկրորդ պլանի լավագույն կատարում (Ջեյմսի համար) և լավագույն մոնտաժ անվանակարգերում ։

## Նախադրյալ
Ֆիլմում ներկայացվում է Ջեսսի Դամրոշի կյանքն՝ իր ծնվելուց՝ 1987 թվականից մինչև 20 տարեկանում քոլեջ ընդունվելը: Ընտանեկան խնդիրները, ինչպիսին է նրա հորեղբայր Ջոզեֆի ՁԻԱՀ-ով պայմանավորված մահը, և հոր հետ նրա լարված հարաբերությունները, տեղի են ունենում այնպիսի պատմական իրադարձությունների ֆոնին, ինչպիսիք են 1993 թվականին Նյու Յորքի Համաշխարհային առևտրի կենտրոնի ռմբակոծությունը և Ջորջ Բուշի նախագահությունը :

## Դերերում
* Բրայան դ'Արսին Ջեյմս Ռիչարդ Դամրոշի դերում
* Մոնիկա Բարբարոն Լիդիա Դամրոշի դերում
* Մարկ Զայսլեր Նիքը Օրկինի դերում
* Ջերալդին Սինգերը Ֆլորա Օրկինի դերում
* Հադսոն Մակգուայրը Ջեսսի դերում (3–5 տարեկան)
* Հենրի Գլենդոն Ուոլթեր V Ջեսսի դերում (9 տարեկան)
* Ռոբերտ Լևի II-ը Ջեսսի դերում (12 տարեկան)
* Ուիլյամ Բեդնար-Քարթերը Ջեսսի դերում (16 տարեկան)

## Արտադրություն
Ֆիլմն ընտրվել է Biennale College Cinema 2020-2021 ծրագրում, որը նրան շնորհել է 150,000 եվրո դրամաշնորհ արտադրության համար։ Այն ինքնակենսագրական ֆիլմ է՝ ստեղծված հեղինակ, ռեժիսոր և մոնտաժող Ռիկի Դ'Ամբրոզի կյանքի հիման վրա։ Դեյվիդ Լոուերին աշխատել է որպես ֆիլմի գործադիր պրոդյուսեր։

## Թողարկում
Ֆիլմի միջազգային պրեմիերան կայացել է Վենետիկի 78 -- րդ միջազգային կինոփառատոնում, իսկ տեղական պրեմիերան՝ Միացյալ Նահանգներում՝ Սանդենս կինոփառատոնում։  2021 թվականի դեկտեմբերին Visit Films-ը գնել է ֆիլմի համաշխարհային վաճառքի իրավունքները, ընդ որում Mubi-ն ձեռք է բերել համապատասխանաբար Միացյալ Նահանգների և Միացյալ Թագավորության տարածման իրավունքները:

## Ընդունելություն
Rotten Tomatoes- ում ֆիլմն ունի 96% հավանության վարկանիշ՝ հիմնված 23 ակնարկների վրա: Այն հիմնականում դրական արձագանքներ է ստացել քննադատների կողմից, որոնք բարձր են գնահատել պատմության ներկայացումն ու նկարահանման որակը: *[[Deadline.com|Deadline Hollywood-ում]]* Թոդ Մաքքարթին ֆիլմն անվանել է «էքսցենտրիկ» և բարձր գնահատել  Դ'Ամբրոզի ֆիլմարտադրության տեխնիկան: Artforum-ի համար տված ակնարկում Էմի Տաուբինը ֆիլմի զգայական և տեսողական ուղեցույցների օգտագործումը Ջեսի հիշողությունը քննելու համար որակել է որպես «էքսպերիմենտալ»:  Ռիչարդ Բրոուդին *[[The New Yorker|The New Yorker-]]* ից համեմատել  է Տ*աճարը* Թերենս Դեյվիսի ինքնակենսագրական ֆիլմերի հետ։ 

Բրայան Տալերիկոն RogerEbert.com-ում ավելի հակասական կարծիք է հայտնել: Նրա կարծիքով ֆիլմի սյուժեն չնայած ընդհանուր առմամբ լավը լինելուն, որոշ դրվագների պատճառով նաև փոխկապակցված չէ:  The Film Stage-ից Ջորդան Ռաուպը ֆիլմին տվել է «B» գնահատական՝ գովաբանելով դրա հասունացման տարիքր դրաման ներկայացնելու մոտեցումը և քննադատելով որոշ դրվագներ, որոնք նա բնորոշում է որպես «փայտե»: 

Ալիսա Ուիլկինսոնը  ից ֆիլմն անվանել է «ապշեցուցիչ զարդատուփ» և այն ներառել 2022 թվականին Sundance-ի 18 լավագույն ֆիլմերի ցանկում: Այն նաև ներառվել է *Thrillist-* ի «2022 թվականի Սանդենս կինոփառատոնի լավագույն ֆիլմերի» ցանկում։

## Ծանոթագրություններ

## Արտաքին հղումներ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 դրամա ֆիլմեր
Կատեգորիա:2021 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Դրամա ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր, որոնց գործողությունները տեղի են ունենում 1987 թվականին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 1993 թվականին
Կատեգորիա:Ֆիլմեր, որոնց գործողությունները տեղի են ունենում 2000-ականներին
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում